রাজু আলাউদ্দিন: এমনকি বনলতা সেন নিয়েও অনেকে বলে যে, এর উপরে এডগ্যার এ্যালন পো’র প্রভাব আছে। নিশ্চয় আছে, ডেফিনেটলি আছে সেটা তো থাকবেই, তাই না? কিন্তু ‘অডেসি’ পড়তে গিয়ে আমার মনে হয়েছে ইউলিসিস চরিত্রটা কিন্তু কোথাও না কোথাও দুরবর্তী একটা ছায়া ফেলে গেছে, তাই না? ইউলিসিস কী করল—দশ বছর পর্যন্ত সেই ইথাকায় ফেরার অভিযান করলো, তাই না? আমার মনে হয়, জীবনানন্দ দাশের বনলতা সেনের মধ্যে অকথিত যে নায়ক, সেই নায়ক হাজার বছর ধরে হাঁটিতেছে পৃথিবীর পথে; এবং সে কি করতেছে, সিংহল সমুদ্র থেকে…, মানে প্রায় একই রকম, ইউলিসিসের একটা অকথিত আবহাওয়া আছে এর মধ্যে, তাই না। ফলে আপনি যেটা বলেন—বুঝে পড়া, এমনকি এই জনপ্রিয় কবিতাগুলো আরো বৃহত্তর প্রেক্ষাপটে মানে সাহিত্যের বিরাট প্রেক্ষাপটে দেখে বুঝা পড়াটা আমাদের মধ্যে খুব কমে গেছে আরকি। পড়তে গিয়ে আপনারও মনে হয়েছে এরকম?